HR Službeni list Europske unije C 261/7

Objava zahtjeva za izmjenu u skladu s člankom 50. stavkom 2. točkom (a) Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode

(2016/C 261/07)

Ova je objava temelj za podnošenje prigovora na zahtjev u skladu s člankom 51. Uredbe (EU) br. 1151/2012 Europskog parlamenta i Vijeća (1).

ZAHTJEV ZA ODOBRENJE IZMJENE SPECIFIKACIJE KOJA NIJE MANJA ZA PROIZVOD ZAŠTIĆENE OZNAKE IZVORNOSTI/ZAŠTIĆENE OZNAKE ZEMLJOPISNOG PODRIJETLA

Zahtjev za odobrenje izmjene u skladu s člankom 53. stavkom 2. prvim podstavkom Uredbe (EU) br. 1151/2012

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

EU br.: FR-PGI-0117-01376 — 24.9.2015

ZOI ( ) ZOZP ( X )

1. Skupina koja podnosi zahtjev i legitimni interes

Syndicat Fruits des Savoie Maison de l’Agriculture 52 avenue des Îles 74994 Annecy Cedex 9 FRANCUSKA Tel. +33 479338317 Faks +33 479339253 E-pošta: syndicatfruitsdessavoie@haute-savoie.chambagri.fr

Udruženje se sastoji od proizvođača voća, proizvođača-špeditera, proizvođača koji se bave skladištenjem te stanica za otpremu. Stoga ima legitimni interes tražiti da se izmijeni specifikacija proizvoda.

2. Država članica ili treća zemlja

Francuska

3. Rubrika specifikacije proizvoda na koju se primjenjuje izmjena

— ☒ Naziv proizvoda — ☒ Opis proizvoda — ☒ Zemljopisno područje — ☒ Dokaz o podrijetlu — ☒ Način proizvodnje — ☐ Povezanost — ☒ Označivanje — ☒ Ostalo: naziv i adresa skupine, upućivanja na nadzorno tijelo

4. Vrsta izmjene(-a)

— ☒ Izmjena specifikacije proizvoda registriranog ZOI-ja ili ZOZP-a koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012 — ☐ Izmjena specifikacije proizvoda registriranog ZOI-ja ili ZOZP-a za koji nije objavljen jedinstveni dokument (ili istovrijedan dokument), koja se ne može smatrati manjom izmjenom u skladu s člankom 53. stavkom 2. trećim podstavkom Uredbe (EU) br. 1151/2012

5. Izmjena(-e)

Skupina koja podnosi zahtjev želi ažurirati strukturu specifikacije proizvoda i uzeti u obzir određen broj praksi prisutnih na zemljopisnom području kojima se jača povezanost tog ZOZP-a s područjem.

5.1. Naziv proizvoda

Zahtijeva se da se trenutačnom nazivu „Pommes et Poires de Savoie” dodaju sljedeći nazivi: „Pommes de Savoie” i „Poires de Savoie”. Naime, skupina želi mogućnost upotrebe naziva „Pommes de Savoie” ili „Poires de Savoie” na pakiranjima ili etiketama koji se odnose isključivo na jabuke ili kruške. Trenutačno se ti jednostavni nazivi ne upotrebljavaju jer gospodarski subjekti upotrebljavaju naziv „Pommes et Poires de Savoie” na etiketama svojih proizvoda.

5.2. Opis proizvoda

Ovo je poglavlje preraspoređeno i dopunjeno.

Opis plodova obuhvaća vizualni, fizičko-kemijski i organoleptički opis. Komercijalne kategorije proširene su na kategoriju 2 za plodove s krastavim pjegama površine manje od 1 cm2 na ukupnoj površini ploda. Cilj je skupine omogućiti da voće iz ekološkog uzgoja ima pristup ZOZP-u.

U registriranoj specifikaciji proizvoda navodi se sažet opis nekoliko dopuštenih sorti (zlatni delišes, bijela kanadska reneta i melrose), a dodaje se opis sorti jabuka idared, siva kanadska reneta i jonagold te sorte krušaka krasanka.

Popis dopuštenih sorti dopunjen je sljedećim sortama:

— jabuke: kraljica reneta, elstar, delbard jubilé, gala, delcorf, pinova, fuji, suntan, initial, pilot, boskopska ljepotica, dalinco i opal,

— kruške: viljamovka, avranška, konferans, društvenka, général leclerc.

Tom se izmjenom odražava posebnost voćnjaka pokrajine Savoie koji su iznimno raznoliki u pogledu sorti koje se uzgajaju: raznolikost nadmorske visine, ekspozicije i vrste tla pogodovale su prilagodbi brojnih sorti. Ta je raznolikost prilagođena potrebama kratkog ili srednjekratkog načina stavljanja na tržište koji je vrlo zastupljen u pokrajini Savoie. Taj način stavljanja na tržište zahtijeva široku paletu sorti koja omogućuje poštovanje životnog vijeka ploda koji se čuva te se tako može propisati vrlo restriktivna zabrana kemijskih načina obrade nakon berbe.

Na svim sortama upisanima u nacrt specifikacije proizvoda izvedeni su pokusi kako bi se provjerile njihove posebnosti i njihova uzročna povezanost s pedoklimatskim uvjetima zemljopisnog područja.

Briše se navođenje najmanje veličine koja se odnosi na samo tri sorte jabuke. Svi plodovi moraju biti u skladu s europskim zakonodavstvom, osobito u pogledu veličine. Skupina primjenjuje veličine određene za svaku komercijalnu kategoriju.

Osim toga, sorta jabuke mutsu briše se iz specifikacije proizvoda. Tijekom izrade specifikacije proizvoda, skupina je sastavila popis sorti koji se činio usklađenim sa zahtjevima proizvodnje jabuka i krušaka „Pommes et Poires de Savoie”, i to prije dobivanja rezultata iz pokusnih stanica. U slučaju sorte mutsu pokazalo se da rezultati tih pokusa nisu u skladu sa zahtjevima, stoga ta sorta nikad nije zasađena za proizvodnju.

Kako bi se pojednostavnio nadzor usklađenosti plodova s njihovim organoleptičkim i fizičko-kemijskim opisom, u specifikaciju proizvoda uvedene su ciljane vrijednosti.

5.3. Zemljopisno područje

Središte zemljopisnog područja, koje je prvotno utvrđeno u skladu s posve administrativnim kriterijima, ponovno je postala povijesna pokrajina proizvodnje kojom nisu obuhvaćene općine smještene u visokom gorju nepogodne za postizanje dovoljne zrelosti plodova. Kako bi se ojačala povezanost proizvoda s krajem, zemljopisno područje ograničeno je na određene općine departmanâ Savoie i Haute-Savoie te je prošireno na sedam dodatnih općina departmana Ain, koje su dokazano funkcionalno povezane s gospodarskim subjektima zemljopisnog područja. Sve te općine odlikuju se istim klimatskim svojstvima.

Stoga se kriteriji za određivanje zemljopisnog područja mogu opisati na sljedeći način:

— općina u kojoj se proizvode jabuke i kruške u uvjetima predviđenima u specifikaciji ZOZP-a,

— nadmorska visina od 200 m do 1 500 m,

— brežuljkasti reljef karakterističan za prigorje,

— duboka tla ispod kojih se većinom nalaze vapnenačke sedimentne formacije,

— kontinentalna klima s utjecajima s juga koji uzrokuju veliku količinu padalina (1 000 mm),

— mjesto polikulture i stočarstva.

Zemljopisno područje ZOZP-a „Pommes et Poires de Savoie”/„Pommes de Savoie”/„Poires de Savoie” prostire se na 463 općine umjesto na 650 općina.

5.4. Dokaz o podrijetlu

Obveze prijavljivanja gospodarskih subjekata pojašnjene su kako bi se bolje utvrdila registracija podataka radi nadzora. Osim toga, uspostavljen je sustav sljedivosti za jednostavnije praćenje proizvoda.

Identifikacijske oznake voća: kako bi se osigurala sljedivost, navodi se da se plodovi s nazivom ZOZP-a „Pommes et Poires de Savoie”/„Pommes de Savoie”/„Poires de Savoie” identificiraju pojedinačno naljepnicom na kojoj je istaknut taj naziv kada se potrošaču nude u rasutom stanju. Međutim, ta se obveza ne nalaže kada proizvođač izravno prodaje proizvod potrošaču ili kada se voće stavlja na tržište u pakiranju zaštićenom od otvaranja.

5.5. Način proizvodnje

Taj je dio specifikacije proizvoda preraspoređen i dopunjen u skladu s dvama ciljevima:

— utvrđivanje točnih pravila koja se mogu jednostavno nadzirati. Odredbe koje se temelje na objašnjenjima ili preporukama brišu se iz trenutačno registrirane specifikacije proizvoda,

— očuvanje i pojašnjenje pravila za upravljanje nasadima povoljnih za očuvanje fizičkog stanja tla i vegetacije, čime se pospješuje proizvodnja voća povezanog s prirodnim okruženjem.

Uvodi se shema životnog ciklusa proizvoda.

Ta se pravila odnose na sljedeće aspekte:

Uvođenje protokola odabira sorti

Svaka nova sorta mora biti u skladu s kriterijima za prihvaćanje kojima se mora omogućiti postizanje posebnosti opisanih u opisu proizvoda. Zahtjevi tog protokola obuhvaćaju:

— poštovanje svojstava jabuka i krušaka „Pommes et Poires de Savoie”/„Pommes de Savoie”/„Poires de Savoie”,

— upotrebu certificiranog biljnog materijala bez virusa,

— uzimanje u obzir sorti koje se uzgajaju na zemljopisnom području u skladu s odredbama specifikacije proizvoda,

— nadziranje uzgojnih i zdravstvenih svojstava.

Odabir biljnog materijala

Kako bi se zaštitio proizvodni potencijal voćnjaka, uvodi se obveza upotrebe sadnica bez virusa. Pojašnjuju se obveze proizvođača sadnica i voćara u slučaju izravne upotrebe sadnica.

Gustoća sadnje

Kako bi se stablima pružila dovoljna površina zemlje i povoljno osvjetljenje, gustoća sadnje utvrđena je na najviše 3 500 stabala po hektaru za svaki novi nasad.

Način održavanja tla

Odredbe koje se odnose na to poglavlje dopunjene su kako bi od treće godine nakon sadnje bilo obvezno zatravljivanje voćnjaka te kako bi travnati pojas najmanje širine 2 metra obuhvaćao najmanje 60 % površine međurednog prostora. Naime, zatravljivanjem tla pogoduje se varijacijama u vlažnosti zraka između dana i noći, što pridonosi razvoju ružičaste boje na jednoj strani plodova.

Osim toga, kako bi se poticale uzgojne prakse koje su manje štetne za okoliš te kako bi se time zaštitila izvorna svojstva tla, zabranjuje se upotreba svih sintetičkih kemijskih proizvoda.

Navodnjavanje, gnojidba i fitosanitarna zaštita

Cilj je svih tih odredbi racionalna upotreba raznih dodataka. Zadani su sljedeći ciljevi:

— jačanje zaštite proizvodnih elemenata (tlo, biljni materijal) radi očuvanja razlikovnih elemenata područja ZOZP-a,

— upravljanje proizvodnjom stabala tako što se potiče njegova pravilna ishrana uz praćenje njegove jačine, čime se osigurava pravodobno i sporo dozrijevanje plodova. Taj se cilj želi postići radi dobivanja plodova čvrstog i hrskavog mesa, osobito kada je riječ o jabukama.

U pogledu upotrebe fitosanitarnih proizvoda skupina uvodi mogućnost da se među gospodarskim subjektima raširi primjerena upotreba tih proizvoda nakon terenskih tehničkih promatranja. Cilj je ograničiti neprimjerenu primjenu tih fitosanitarnih proizvoda i time ojačati povezanost proizvodnje voća i proizvodnog područja.

Oprašivanje

Pčelinje oprašivanje potiče se obvezom držanja najmanje jedne košnice u blizini voćnjaka u krugu od najviše 4 kilometra jer ta udaljenost odgovara prosječnom radijusu kretanja pčele radilice.

Berba plodova

Propisana je obveza fizičko-kemijske analize u svrhu berbe. Time se osiguravaju svojstva plodova. Na temelju tih podataka gospodarski subjekt može odrediti potrebne uvjete čuvanja i najprimjereniji datum stavljanja na tržište.

Osim toga, zabranjuje se bilo kakva kemijska obrada plodova nakon berbe, čime se gospodarski subjekti potiču na proizvodnju plodova čija kvaliteta pospješuje njihovo čuvanje.

Pojašnjuju se uvjeti skladištenja

Brišu se odredbe o trajanju skladištenja, ovisno o brzini stavljanja plodova na tržište i načinu čuvanja. Naime, gospodarski subjekti raspolažu učinkovitom opremom za očuvanje kvalitete proizvoda. O praktičnom upravljanju odlučuje gospodarski subjekt koji upravlja razvojem i zrelošću različitih sorti, promjenjivim uvjetima čuvanja (temperatura, vlažnost), uvjetima stavljanja na tržište u određenim vremenskim razmacima.

Analizama opisanima u rubrici „Opis proizvoda”, koje se provode u trenutku stavljanja na tržište, osigurava se upravljanje očuvanjem izvornih svojstava plodova.

Opisuju se obveze pogona za skladištenje i otpremanje, osobito zabrana konačnog pakiranja u paletama te obveza označivanja svakog ploda stavljanjem pojedinačne naljepnice.

5.6. Označivanje

Dopunjene su i pojašnjene obveze označivanja.

Njima se osobito predviđa da se pakirani proizvodi mogu označivati po vrsti proizvoda.

5.7. Ostale izmjene

Ažurirani su naziv i adresa skupine te upućivanja na nadzorno tijelo.

JEDINSTVENI DOKUMENT

„POMMES ET POIRES DE SAVOIE”/„POMMES DE SAVOIE”/„POIRES DE SAVOIE”

EU br.: FR-PGI-0117-01376 — 24.9.2015

ZOI ( ) ZOZP ( X )

1. Nazivi

„Pommes et Poires de Savoie”/„Pommes de Savoie”/„Poires de Savoie”

2. Država članica ili treća zemlja

Francuska

3. Opis poljoprivrednog ili prehrambenog proizvoda

3.1. Vrsta proizvoda

Razred 1.6. Voće, povrće i žitarice, u prirodnom stanju ili prerađeni

3.2. Opis proizvoda na koji se odnosi naziv iz točke 1.

Jabuke i kruške „Pommes et Poires de Savoie”/„Pommes de Savoie”/„Poires de Savoie” svježe su voće.

Jabuke „Pommes de Savoie” potječu od sljedećih sorti i njihovih mutanata: boskopska ljepotica, dalinco, delcorf, delbard jubilé, elstar, fuji, gala, zlatni delišes, idared, initial, jonagold, melrose, opal, pinova, pilot, kraljica reneta, bijela kanadska reneta, siva kanadska reneta, suntan.

Kruške „Poires de Savoie” potječu od sljedećih sorti i njihovih mutanata: konferans, društvenka, général leclerc, avranška, krasanka, viljamovka.

Jabuke „Pommes de Savoie” i kruške „Poires de Savoie” imaju sljedeća svojstva:

— žute sorte jabuka: ružičasta boja na jednoj strani,

— dvobojne sorte jabuka: veličina obojane površine mora ispunjavati zahtjeve kategorije Ekstra utvrđene u važećem standardu UNECE-a,

— sorte bijela kanadska reneta, siva kanadska reneta, kraljica reneta, boskopska ljepotica: prisutnost rđavosti,

— kruške: duguljast oblik i prisutnost rđavosti kod sorti konferans, društvenka, krasanka i général leclerc. Odgovaraju sljedećim komercijalnim kategorijama, utvrđenima u važećim komercijalnim propisima: — kategorije Ekstra ili 1, — kategorija 2, za plodove čiji je jedini nedostatak rđavost; ostala svojstva plodova odgovaraju kategorijama Ekstra ili 1.

Fizičko-kemijska svojstva

Pri otpremanju iz skladišta jabuke i kruške „Pommes et Poires de Savoie”/„Pommes de Savoie”/„Poires de Savoie” moraju imati sljedeće vrijednosti:

Žute jabuke:

Sorte Datum Čvrstoća kg/cm2 RI % Brix Kiselost g jabučne kis. po litri soka Thiaultov indeks Izgled ljestvica CTIFL-a Zlatni delišes Stavljanje na tržište prije 1. studenoga ≥ 5 ≥ 12 ≥ 4 175 ≥ C4 Stavljanje na tržište od 1. studenoga do 31. prosinca ≥ 5 ≥ 12 ≥ 3,5 165 ≥ C4 Stavljanje na tržište od 1. siječnja do 28. veljače ≥ 5 ≥ 12 ≥ 3 160 ≥ C4 Stavljanje na tržište nakon 1. ožujka ≥ 4,5 ≥ 12 ≥ 2,8 155 ≥ C4 Opal ≥ 5 ≥ 12 — — —

Dvobojne jabuke:

Sorte Čvrstoća prije 31. siječnja Čvrstoća nakon 1. veljače RI Kiselost Izgled Delcorf ≥ 5 ≥ 4,5 ≥ 12 ≥ 1/3 obojane površine Initial ≥ 5 ≥ 4,5 ≥ 12 ≥ 1/3 obojane površine Kraljica reneta ≥ 5 ≥ 4,5 ≥ 12,5 ≥ 6 ≥ 1/3 obojane površine Elstar ≥ 5 ≥ 4,5 ≥ 12,5 ≥ 6 ≥ 1/3 obojane površine Gala ≥ 5 ≥ 4,5 ≥ 12 ≥ 1/3 obojane površine Boskopska ljepotica i njezini mutanti ≥ 5 ≥ 4,5 ≥ 12 ≥ 6 Suntan ≥ 5 ≥ 4,5 ≥ 12 ≥ 6 — Jonagold ≥ 5 ≥ 4,5 ≥ 12 ≥ 1/3 obojane površine Bijela kanadska reneta ≥ 5 ≥ 4,5 ≥ 12 ≥ 6 Siva kanadska reneta ≥ 5 ≥ 4,5 ≥ 12 ≥ 6 ≥ 3/4 rđavosti Pinova ≥ 5 ≥ 4,5 ≥ 13 ≥ 1/3 obojane površine Dalinco ≥ 5 ≥ 4,5 ≥ 12,5 ≥ 1/3 obojane površine Jubilé ≥ 5 ≥ 4,5 ≥ 12,5 ≥ 1/3 obojane površine Pilot ≥ 5 ≥ 4,5 ≥ 12 ≥ 6 ≥ 1/3 obojane površine Melrose ≥ 5 ≥ 4,5 ≥ 12 ≥ 1/3 obojane površine Idared ≥ 5 ≥ 4,5 ≥ 12 ≥ 1/2 obojane površine Fuji ≥ 5 ≥ 4,5 ≥ 12,5 ≥ 1/2 obojane površine

Kruške:

Sorte Čvrstoća RI Izgled Viljamovka 2 do 6 ≥ 11 Avranška 2 do 6 ≥ 12 Général Leclerc 2 do 6 ≥ 12 Prisutnost rđavosti Konferans 2 do 6 ≥ 12 Prisutnost rđavosti Društvenka 2 do 6 ≥ 12 Mogućnost obojane površine Krasanka 2 do 6 ≥ 12 Prisutnost rđavosti oko peteljke

Organoleptička svojstva

Jabuke „Pommes de Savoie” odlikuju se uravnoteženim omjerom visokog udjela šećera i izražene kiselosti te čvrstim i hrskavim mesom.

Kruške „Poires de Savoie” odlikuju se čvrstim i topivim mesom blagog i slatkog okusa.

3.3. Hrana za životinje (samo za proizvode životinjskog podrijetla) i sirovine (samo za prerađene proizvode)

—

3.4. Posebni proizvodni postupci koji se moraju provesti na određenom zemljopisnom području

Proizvodnja i skladištenje jabuka i krušaka provode se na zemljopisnom području.

3.5. Posebna pravila za rezanje, ribanje, pakiranje itd. proizvoda na koji se odnosi registrirani naziv

Pakiranje se obvezno provodi na zemljopisnom području, uzimajući u obzir:

— krhkost i osjetljivost voća na udarce zbog čega je potreban osobit oprez u pogonima za pakiranje te što manje rukovanja voćem,

— znanje i umijeće koja se primjenjuju u pogonima za skladištenje te oprez pri praćenju kvalitete voća tijekom pakiranja,

— sustav identificiranja jabuka i krušaka „Pommes et Poires de Savoie”/„Pommes de Savoie”/„Poires de Savoie” u skladu s kojim je obvezno stavljanje pojedinačne naljepnice s naznakom zemljopisnog podrijetla. Ta se naljepnica stavlja s obzirom na rezultate fizičko-kemijskih analiza pri stavljanju na tržište.

3.6. Posebna pravila za označivanje proizvoda na koji se odnosi registrirani naziv

Bez obzira na propise o oznakama primjenjivima na sve jabuke i kruške, označivanje plodova mora biti u skladu sa sljedećim pravilima:

— na svakom pakiranju valja navesti naziv „Pommes et Poires de Savoie” ili „Pommes de Savoie” ili „Poires de Savoie”,

— valja navesti podatke o proizvođaču ili pogonu za skladištenje ili pogonu za pakiranje,

— valja navesti podatke o certifikacijskom tijelu.

4. Sažeta definicija zemljopisnog područja

Departman AIN: sljedeće općine: Anglefort, Béon, Ceysérieu, Corbonod, Cressin-Rochefort, Culoz, Flaxieu, Lavours, Pollieu, Seyssel, Talissieu, Vongnes.

Departman SAVOIE: sve općine osim sljedećih: Aigueblanche, Aime, Albiez-le-Jeune, Albiez-Montrond, Les Allues, Aussois, Les Avanchers-Valmorel, Avrieux, Beaufort, Bellentre, Bessans, Le Bois, Bonneval, Bonneval-sur-Arc, Bourg-Saint-Maurice, Bozel, Bramans, Brides-les-Bains, La Chambre, Champagny-en-Vanoise, Les Chapelles, Le Châtel, Cohennoz, La Côte-d’Aime, Crest-Voland, Feissons-sur-Salins, Flumet, Fontaine-le-Puits, Fontcouverte-la-Toussuire, Fourneaux, Freney, La Giettaz, Granier, Hautecour, Hauteluce, Hermillon, Jarrier, Landry, Lanslebourg-Mont-Cenis, Lanslevillard, La Léchère, Mâcot-la-Plagne, Modane, Montagny, Montaimont, Montgellafrey, Montgirod, Montricher-Albanne, Montsapey, Montvalezan, Montvernier, Moûtiers, Notre-Dame-de-Bellecombe, Notre-Dame-du-Cruet, Notre-Dame-du-Pré, Orelle, Peisey-Nancroix, La Perrière, Planay, Pontamafrey-Montpascal, Pralognan-la-Vanoise, Queige, Saint-Alban-des-Villards, Saint-André, Saint-Avre, Saint-Bon-Tarentaise, Saint-Colomban-des-Villards, Sainte-Foy-Tarentaise, Sainte-Marie-de-Cuines, Saint-Étienne-de-Cuines, Saint-François-Longchamp, Saint-Jean-d’Arves, Saint-Jean-de-Belleville, Saint-Jean-de-Maurienne, Saint-Julien-Mont-Denis, Saint-Marcel, Saint-Martin-d’Arc, Saint-Martin-de-Belleville, Saint-Martin-de-la-Porte, Saint-Martin-sur-la-Chambre, Saint-Michel-de-Maurienne, Saint-Nicolas-la-Chapelle, Saint-Oyen, Saint-Pancrace, Saint-Sorlin-d’Arves, Salins-les-Thermes, Séez, Sollières-Sardières, Termignon, Tignes, Val-d’Isère, Valezan, Valloire, Valmeinier, Villard-sur-Doron, Villarembert, Villargondran, Villarlurin, Villarodin-Bourget, Villaroger.

Departman HAUTE-SAVOIE: sve općine osim sljedećih: Abondance, Arâches-la-Frasse, La Baume, Bellevaux, Bernex, Le Biot, Bonnevaux, Brizon, Chamonix-Mont-Blanc, La Chapelle-d’Abondance, Châtel, Chevenoz, Combloux, Les Contamines-Montjoie, Cordon, La Côte-d’Arbroz, Demi-Quartier, Entremont, Essert-Romand, La Forclaz, Les Gets, Les Houches, Lullin, Megève, Mégevette, Montriond, Mont-Saxonnex, Morillon, Morzine, Nancy-sur-Cluses, Novel, Onnion, Le Petit-Bornand-les-Glières, Praz-sur-Arly, Le Reposoir, Reyvroz, Saint-Jean-d’Aulps, Saint-Sigismond, Samoëns, Servoz, Seytroux, Sixt-Fer-à-Cheval, Thollon-les-Mémises, Vacheresse, Vailly, Vallorcine, Verchaix, La Vernaz.

5. Povezanost zemljopisnog područja

Posebnosti zemljopisnog područja

Reljefna i geološka svojstva

Zemljopisno područje ZOZP-a „Pommes et Poires de Savoie”/„Pommes de Savoie”/„Poires de Savoie” omeđeno je vrlo jasnim prirodnim granicama. Na sjeveru je omeđeno Ženevskim jezerom, na istoku i na jugu Alpama, na zapadu masivima Colombier i Chartreuse.

Prostire se na nadmorskoj visini od 200 m do 1 500 m gdje je prisutan vrlo brežuljkasti reljef karakterističan za prigorje pokrajine Savoie.

U pogledu vrste tla, alpsko je prigorje važno zbog prevladavajućih vapnenačkih formacija koje se nazivaju molasa, često u kombinaciji s formacijama morenskog tipa. Sva su tla bogata mineralnim solima i vodom te su prilično bogata glinom mješovitog granulometrijskog sastava.

Osim toga, posebnost tla u pokrajini Savoie temelji se na visokom udjelu organskih tvari zbog prisutnosti brojnih gospodarstava za uzgoj goveda.

Klimatska svojstva

Zime su duge i katkad oštre, a ljeta vruća, dok prosječna godišnja količina padalina iznosi više od 1 000 mm, a u podnožju predalpskih masiva i do 1 500 mm. Padaline su dobro raspoređene tijekom vegetacijskog ciklusa stabala.

Ta je kontinentalna klima obilježena velikim temperaturnim razlikama koje se očituju u svježim ljetnim noćima i izraženim razlikama u vlažnosti zraka između dana i noći.

Prosječne su temperature općenito niske. Iznose od 8 °C do 10 °C, ovisno o nadmorskoj visini.

Kada je riječ o ljudskim čimbenicima, uzgoj jabuka i krušaka ima dugu tradiciju u pokrajini Savoie te pridonosi tradicionalnom sustavu polikulture i stočarstva.

Kao što pokazuju zabilježeni povijesni elementi, od kraja tridesetih godina 20. stoljeća voćarska se proizvodnja razvila oko malih proizvodnih područja i od mnogobrojnih sorti.

U tim područjima voćarske proizvodnje voćari su dugotrajno radili na odabiru tla, biljnog materijala i sorti koje su najprilagođenije lokalnim klimatskim uvjetima.

Posebnosti proizvoda

Jabuke i kruške „Pommes et Poires de Savoie” odlikuju se sljedećim svojstvima:

— čvrstim i hrskavim mesom jabuka te čvrstim i topivim mesom krušaka,

— uravnoteženim omjerom visokog udjela šećera i izražene kiselosti, zbog čega su kiselkastog okusa,

— duguljastim oblikom krušaka.

Jabuke i kruške „Pommes et Poires de Savoie”/„Pommes de Savoie”/„Poires de Savoie” uživaju ugled na nacionalnoj razini.

Uzročna povezanost

Uzročna povezanost ZOZP-a „Pommes et Poires de Savoie”/„Pommes de Savoie”/„Poires de Savoie” temelji se na njegovoj utvrđenoj kvaliteti i ugledu.

Na zemljopisnom području ZOZP-a prevladavaju prirodni uvjeti povoljni za uzgoj voća zahvaljujući sljedećim čimbenicima:

Sva su tla bogata mineralnim solima i vodom te su prilično bogata glinom mješovitog granulometrijskog sastava. Odlikuju se slabom mineralnom gnojidbom i omogućuju spor rast plodova koji su manje ispunjeni vodom, a umnožavanje stanica jednako je izraženo. Zato su jabuke „Pommes de Savoie” hrskave.

Bogata tla pospješuju dozrijevanje jabuka i krušaka kojima je potreban brz prijenos velike količine hranjivih tvari zbog kratkog trajanja aktivnog vegetacijskog ciklusa. Aktivno vegetacijsko razdoblje kratko je zbog oštrih klimatskih uvjeta.

Posebnosti jabuka i krušaka „Pommes et Poires de Savoie” temelje se i na klimi zemljopisnog područja.

Naposljetku, ZOZP „Pommes et Poires de Savoie”/„Pommes de Savoie”/„Poires de Savoie” uživa određen ugled tako da je danas prepoznatljiv po svojoj kvaliteti. Visoka nacionalna slastičarska škola u Yssingeauxu (École Nationale Supérieure de Pâtisserie à Yssingeaux), čije obrazovne programe vode slastičari okrunjeni titulom najboljih francuskih obrtnika (Meilleurs Ouvriers de France), navodi kvalitetu okusa jabuka i krušaka „Pommes et Poires de Savoie”. Kvalitetu jabuka i krušaka „Pommes et Poires de Savoie” prepoznali su i ugostitelji.

Upućivanje na objavu specifikacije

(članak 6. stavak 1. drugi podstavak ove Uredbe)

https://info.agriculture.gouv.fr/gedei/site/bo-agri/document_administratif-a92174df-5eea-4f3b-88bc-b1baa5ed9df9/telechargement

(1) SL L 343, 14.12.2012., str. 1.